Liga a 2-a: Comunca Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

Halep (27 ani), numărul 7 mondial, a reuşit un meci formidabil şi va disputa prima sa finală la All England Club, după ce în 2014 juca semifinala.

Simona Halep este al doilea reprezentant al României care joacă finala la Wimbledon, după Ilie Năstase, care a pierdut finalele din 1972 şi 1976.

Pentru Halep este a cincea finală de Grand Slam din carieră, după cele din 2018 de la Australian Open, 2014, 217 şi 2018 (campioană) la Roland Garros.

Doar la US Open românca nu a apucat să joace cu trofeul pe masă, având o semifinală în 2015.

În finala de sâmbătă, Halep o va înfrunta pe câştigătoarea dintre americanca Serena Williams, finalista de anul trecut, şi cehoaica Barbora Strycova.

UPDATE 16:20 Halep - Svitolina 6-1, 6-3. Simona Halep s-a calificat în finala de la Wimbledon după o semifinală încheiată cu break.

UPDATE 16:17 Halep - Svitolina 6-1, 5-3. Un nou game impresionant al româncei, cu un singur punct pierdut. Românca e la un game distanţă de prima finală din carieră la Wimbledon.

UPDATE 16:13 Halep - Svitolina 6-1, 4-3. Primul break din setul secund a fost realizat de Simona Halep, care e la două game-uri distanţă de calificarea în finală.

UPDATE 16:10 Halep - Svitolina 6-1, 3-3. Simona rămâne fără punct pierdut pe propriul serviciu în setul secund.

UPDATE 16:07 Halep - Svitolina 6-1, 2-3. Ucraineanca a câştigat cel mai disputat game din setul al doilea, în care românca egalase de la 15-40.

UPDATE 16:03 Halep - Svitolina 6-1, 2-2. Al treilea game consecutiv la 0 din setul secund.

UPDATE 16:01 Halep - Svitolina 6-1, 1-2. Locul 8 WTA a replicat tot cu un "game alb".

UPDATE 15:59 Halep - Svitolina 6-1, 1-1. Game la 0 al Simonei pe propriul serviciu.

UPDATE 15:56 Halep - Svitolina 6-1, 0-1. Prim game realizat de ucraineancă pe propriul serviciu în această semifinală.

UPDATE 15:52 Halep - Svitolina 6-1. SET SIMONA! Simona Halep a încheiat setul pe propriul serviciu, după ce a ratat primele cinci mingi de set din acest game.

UPDATE 15:41 Halep - Svitolina 5-1. Simona Halep joacă din ce în ce mai bine. A reuşit un nou break, de această dată la 0, şi e la un pas de câştigarea setului.

UPDATE 15:38 Halep - Svitolina 4-1. Cel mai solid game de până acum al fostului lider WTA, cu un singur punct pierdut.

UPDATE 15:35 Halep - Svitolina 3-1. Al doilea break consecutiv al Simonei Halep, care se distanţează din nou în primul set.

UPDATE 15:30 Halep - Svitolina 2-1. Break la 0 al ucrainencei, care a echilibrat situaţia în primul set.

UPDATE 15:28 Halep - Svitolina 2-0. Break Simona după un nou game extrem de disputat, în care românca a profitat de a treia şansă de break. 20 de minute au durat primele două game-uri ale partidei.

UPDATE 15:18 Halep - Svitolina 1-0. Simona a salvat trei mingi de break şi a câştigat cu mari emoţii primul game al meciului, care a durat nouă minute.

UPDATE 15:08 A început semifinala dintre Simona Halep şi Elina Svitolina, cu românca la serviciu.

STATISTICI DE DINAINTEA PARTIDEI

Wimbledon 2019 | Simona Halep are atu experienţa

Simona se află la a 7-a semifinală de Grand Slam, egalându-le pe Kerber, Azarenka şi Wozniacki. Până acum, cu 6 semifinale, campioana noastră era la egalitate cu Petra Kvitova şi Li Na.

Din acest punct de vedere, românca are un atu important, adversara fiind în premieră în "careul de aşi" al unei competiţii de asemenea anvergură. Totuşi, ucrainencei îi place statutul de outsideră, motivându-se foarte bine contra adversarelor de top.

"Când vine vorba de experienţă, Halep are un avantaj important în faţa Svitolinei, care va juca prima sa semifinală de Grand Slam. E un teritoriu neexplorat pentru ocupanta locului 8 mondial, care în sfârşit a trecut peste blestemul sferturilor de finală. Ţinându-şi aşteptările jos şi zburând sub radar, Svitolina se simte foarte bine. Situaţia e similară cu ce s-a întâmplat la Singapore, când a câştigat Turneul Campioanelor. Atunci, ea nu învinsese vreo jucătoare din TOP 50 WTA de la Montreal, dar a zburdat pur şi simplu, cucerind cel mai important titlu al carierei", susține wtatennis.com.

Wimbledon 2019 | Elina Svitolina vine după o accidentare

Elina Svitolina a arătat în ultimele meciuri mai bine, însă Barbara Schett atrage atenţia asupra unui aspect care poate fi decisiv. Svitolina a venit la Wimledon după o accidentare, iar în primele meciuri a fost departe de nivelul fizic optim. Într-o eventuală semifinală lungă cu Simona, ucraineanca va avea un handicap uriaş, mai ales că sportiva din Constanţa a recunoscut că e "fresh, proaspătă".

"Svitolina a fost accidentată înainte de turneu, abia a reuşit să se antreneze. A venit la Wimbledon fără aşteptări şi treptat s-a simţit mai bine. A avut şi mult noroc, chiar şi ieri, contra Muchovei", a spus Barbara Schett, la Eurosport.

Wimbledon 2019 | Planul Elinei Svitolina pentru a o învinge pe Simona Halep

Întrebată ce trebuie să facă pentru a accede în finală, Elina Svitolina a vorbit despre faptul că are nevoie de jocul ei de tip "A", adversara fiind una redutabilă.

"Simona este o adversară grozavă, este foarte puternică şi trebuie să am cea mai bună evoluţie ca să pot câştiga meciul. Va fi o confruntare dificilă şi sper să pot juca bine", a spus Elina.

Wimbledon 2019 | Meciurile directe Halep - Svitolina

2019 - Qatar Open (semifinale): Victorie Halep 6-3, 3-6, 6-4

2018 - Roma (finală): Victorie Elina Svitolina 6-0, 6-4

2017 - Turneul Campioanelor: Victorie Elina Svitolina 6-3, 6-4

2017 - Rogers Cup (semifinale): Victorie Elina Svitolina 6-1, 6-1

2017 - Roland Garros (sferturi): Victorie Simona Halep 3-6, 7-6, 6-0

2017 - Roma (finală): Victorie Elina Svitolina 4-6, 7-5, 6-1

2013 - Turneul Campioanelor de la Sofia: Victorie Simona Halep 6-1, 6-1

Wimbledon 2019 | Simona Halep, spectacol și la conferința de presă

Unul dintre jurnaliştii de la conferinţa de presă de după victoria cu Zhang, şi-a adus aminte de o declaraţie dată de Ion Ţiriac, unul dintre mentorii Simonei.

"Ion Ţiriac a spus că în România e interzis să calci pe iarbă şi că aceasta e bună doar pentru vaci. Tu cum ai reuşit să te adaptezi şi să joci atât de bine anul acesta pe iarbă?", a fost întrebarea care a amuzat-o pe Halep. Redevenind serioasă, Simo a explicat de ce la Wimbledon 2019 reuşeşte să evolueze atât de bine şi de consistent.

"Am călcat puţin pe iarbă în România, chiar dacă nu e voie. Acum am timingul potrivit pentru acest joc. Sunt şi odihnită, mă simt fresh, toate împreună contribuie la starea pe care o am pe teren", a explicat Simona Halep.

Wimbledon 2019 | Elina Svitolina, moment controversat la US Open

Elina Svitolina a mai avut parte de un moment tensionat, la US Open 2018. Aceasta a refuzat să îi dea declaraţii unui reporter rus, după victoria din primul tur de la Flushing Meadows, 6-3, 1-6, 6-1 cu Sachia Vickery, un gest nepotrivit pentru sportul alb.

Acest lucru a fost speculat de presa din Vest, care a făcut imediat legătura cu conflictul dintre cele două ţări.

Semifinala Simona Halep - Elina Svitolina va avea loc joi, de la ora 15:00, şi va putea fi urmărită în format LIVE TEXT pe digisport.ro.

Disputa Simonei Halep din semifinala Wimbledon va fi analizată, imediat după meci, la Digi Sport 1, într-o emisiune specială moderată de Radu Naum.

Etichete:

,

,

,

,

,